বলিউড পেরিয়ে হলিউড! জেনিফারের সঙ্গে বিক্রান্ত?

ওয়েব ডেস্ক: ২০২৫ সালে ‘টুয়েলভথ ফেল’ ছবির জন্য জাতীয় পুরস্কার পেয়েছেন বিক্রান্ত মাসের (Vikrant Massey)। জাতীয় পুরস্কার জয়ের পর থেকেই কেরিয়ার যেন নতুন গতি পেয়েছে। এবার আন্তর্জাতিক মঞ্চে বিক্রান্ত মাসি। বলিউডের গণ্ডি পেরিয়ে বিক্রান্তের হলিউড সংযোগ নিয়ে ইতিমধ্যেই শুরু হয়েছে জোর আলোচনা। বিক্রান্তের হলিউড কানেকশন তৈরির অপেক্ষায় রয়েছেন সবাই। এবার অভিনেত্রী-গায়িকা জেনিফার লোপেজের (Jennifer Lopez) সঙ্গে জুটি বেঁধে দর্শকদের নতুন চমক দেবেন তিনি।

থ্রিলার ছবি ‘হোয়াইট’-এ জেনিফার লোপেজের গান ঘিরে জোর চর্চা।জেনিফার লোপেজের সঙ্গে জুটি বেঁধে নতুন চমক দেবেন তিনি দর্শককে। আর তাঁর আগামী ছবিতেই এই অসামান্য প্রাপ্তি ঘটতে চলেছে বলেই খবর। বিক্রান্তের আগামী থ্রিলার ঘরানার ছবি ‘হোয়াইট’-এ এবার একটি বিশেষ গান গাইবেন জেনিফার লোপেজ। আর এই তথ্য সত্যি হলে, নিঃসন্দেহে ছবিটির গুরুত্ব যেমন বাড়বে, তেমনই বিক্রান্তের কেরিয়ারেও এটি হয়ে উঠবে এক উল্লেখযোগ্য মাইলফলক।শোনা যাচ্ছে, জেনিফারের গলায় এই ছবির একটি বিশেষ গান শোনা যাবে বলেই খবর। যা মূলত ‘হোয়াইট’-এর ‘অ্যান্থেম’ হতে চলেছে বলেই গুঞ্জন। এই গান নাকি বাঁধা হবে ইংরেজি ও স্প্যানিশ ভাষায়। উল্লেখ্য, সিদ্ধার্থ আনন্দ পরিচালিত এই ছবি প্রথম থেকেই দর্শকের নজর কেড়েছে।