ভাইজ্যাগে সেঞ্চুরি হাঁকিয়ে সমালোচকদের জবাব যশস্বীর!

ওয়েব ডেস্ক : টেস্ট সিরিজে ব্যর্থতা। তার পর দক্ষিণ আফ্রিকার বিরুদ্ধে দুই ওয়ানডে ম্যাচে ব্যর্থ হয়েছিলেন যশস্বী জয়সওয়াল (Yashasvi Jaiswal)। তা নিয়ে বেশে চাপের মধ্যে ছিলেন তিনি। গত এক বছরে ওয়ানডে দলে নিয়মিত সুযোগের অপেক্ষায় ছিলেন তিনি। কিন্তু রোহিত শর্মা ও শুভমন গিলের ধারাবাহিক পারফরম্যান্সের কারণে দলে জায়গা পাওয়া ছিল কঠিন। তবে দক্ষিণ আফ্রিকা (South Africa) সিরিজেই মিলল সুযোগ।

ঘাড়ের চোটের জন্য বাদ পড়েছেন গিল। সেই কারণে প্রোটিয়াদের বিরুদ্ধে তৃতীয় এদিনের ম্যাচে সুযোগ পেয়েছিলেন ২৩ বছর বয়সী জয়সওয়াল (Yashasvi Jaiswal)। সেই সুযোগকে কাজে লাগিয়ে একদিনের ক্রিকেটে শতরান করলেন তিনি। এর ফলে রোহিত শর্মা, বিরাট কোহলি, সুরেশ রায়না, কে এল রাহুল ও শুভমন গিলের পর জয়সওয়াল হলেন ষষ্ঠ ভারতীয় ক্রিকেটার। যারা আন্তর্জাতি ক্রিকেটের তিন ফরম্যাটেই সেঞ্চুরি করেছেন। ৮৯ বলে ১০৬ রানের ইনিং খেলেছেন তিনি।

আরও খবর : অ্যাশেজ টেস্টে বিপাকে ইংল্যান্ড, দাপুটে জয়ের পথে অস্ট্রেলিয়া?

প্রসঙ্গত, বর্তমানে ওপেনিং পজিশন নিয়ে প্রতিযোগিতা তুঙ্গে। রুতুরাজ গায়কোয়াড় দ্বিতীয় ওয়ানডেতে শতরান করেছেন, ফিরে এলে শ্রেয়স আইয়ারও ওপেনার হওয়ার দাবিদার। এর পাশাপাশি প্রতিদ্বন্দ্বিতায় রয়েছে অভিষেক শর্মাও। তবে জয়সওয়ালের এই সেঞ্চুরি ভারতীয় ম্যানেজমেন্টকে ভাবাতে পারে।

বিশেষজ্ঞদের মতে, গিল ফিরে এলে জয়সওয়াল সম্ভবত বেঞ্চে থাকবেন, তবে ভবিষ্যতে সুযোগ এলে তিনিই প্রথম পছন্দ হতে পারেন। তৃতীয় ওয়ানডেতে ব্যর্থ হলে হয়তো নির্বাচকরা তাঁকে সরিয়ে দেওয়ার কথাও ভাবতে পারতেন। কিন্তু ব্যর্থ হলেন না তিনি। বরং করলেন অসাধারণ সেঞ্চুরি। তার এই ইনিংসে তিনি ১২টি চার ও ২টি ছয় মারেন।